Jacinto Benavente

Jacinto Benavente Martínez (1866ko abuztuaren 12a – 1954ko uztailaren 14a) Espainiako antzerkigilea izan zen, 1922an Literaturako Nobel Saria lortu zuena.

 Biografia 
Pediatra baten seme izanik, horrekin lotu izan da bere lanetan haurtzaroarekiko erakutsi duen ardura: Niños (1917) liburua eta haurrentzako antzerkiak. Zuzenbide ikasketak alde batera utzi zituen literaturari ekiteko. Autorearen lehen lana (El teatro fantástico, 1892), gaia Musset eta Shakespearerengandik hartua zuena, lau pieza laburrez osatua zen. Ondoko urtean, Cartas de mujeres argitaratu zuen, geroko antzerki lanetan emakumeen psikologiarekiko erakutsi zuen interesaren aitzindari. Ehundik gora lan idatzi zuen: El nido ajeno (1984), Gente conocida (1896), La comida de las fieras (1898). 1901etik aurrera antzerki lan sakonagoak egin ditu. Hala, 1907an Los intereses creados azaldu zen, dena diruaren mende jartzen duen gizarte baten satira umoretsua. 1908an La fuerza bruta aurkeztu eta ondoko urtean haurrentzako antzerki talde bat sortu zuen, haiei zuzenduriko lanak idatziz (El príncipe que todo lo aprendió en los libros, 1910). Nekazari giroan kokaturiko Señora Ama (1908) eta La malquerida (1913) lanetan pertsonaia nagusiak emakumeak dira, gizon zitalek azpiraturik aurkitzen direnak. Geroztikako izenburu anitzen arteko zenbait: La ciudad alegre y confiada (1916), Los intereses creados delakoaren segida; Campo de armiño (1916); Lecciones de buen amor (1924); Pepa Doncel (1928); Vidas cruzadas (1929); La honradez de la cerradura (1942); La infanzona (1945). 1922an Literaturako Nobel Saria jaso zuen.

 Lan nabarmenak 
Jacinto Benaventek 172 antzezlan idatzi zituen, horietatik nabarmenenak honako hauek izanik:
 Los intereses creados (1907)
 Rosas de otoño (1905)
 Señora ama (1908)
 La malquerida (1913)
 La ciudad alegre y confiada (1916)
 Campo de armiño (1916)
 Lecciones de buen amor (1924)
 La mariposa que voló sobre el mar (1926)
 Pepa Doncel (1928)
 Vidas cruzadas (1929)
 Aves y pájaros (1940)
 La honradez de la cerradura (1942)
 La infanzona (1945)
 Titania (1946)
 La infanzona (1947)
 Abdicación (1948)
 Ha llegado Don Juan (1952)
  El alfiler en la boca (1954)

 Erreferentziak 

 Kanpo estekak 

Kategoria:Madrilgo idazleak
Kategoria:Espainiako antzerkigileak
Kategoria:Literaturako Nobel Saridunak
Kategoria:98ko belaunaldia
Kategoria:XIX. mendeko Espainiako idazleak
Kategoria:XX. mendeko Espainiako idazleak
Kategoria:Gaztelaniazko idazleak
Kategoria:Espainiako monarkikoak
Kategoria:Espainiako diputatuak
Kategoria:Gizon homosexualak
Kategoria:Real Academia Españolaren akademikoak
Kategoria:Madrildarrak
Kategoria:Madrilgo Complutense Unibertsitateko ikasleak
Kategoria:Madrilen hildakoak